Diari Oficial de la Generalitat Valenciana


Sumari del DOGV 9974, del 04-11-2024 (2024/10275)

ANUNCI de l'estudi de detall formulat per a introduir el viari interior en un àmbit de sòl urbà amb la qualificació d'àrea de vora en la pda estació
----------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10763

CVE
:   FNDJ-Z-7022-74248

Data del document
:   07-08-2024

Organisme emissor
:   Ajuntament de Calp

Tipus de document
:   Anunci

Pel primer tinent d'alcalde delegat de l'Àrea d'Urbanisme, Infraestructures, Qualitat - Imatge Urbana, Parcs i Jardins, Cicle Integral de l'Aigua, RSU i Neteja Viària, Juan Manuel del Pino López, per ser l'òrgan competent per delegació de l'akaldessa, Ana Maria Sala Fernández, en virtut de la Resolució de delegació d'alcaldia núm. ALC-2023-0386, de 17 de juliol de 2023, publicada en el *Butlletí Oficial de la Província d'Alacant*  núm. 145, de 28 de juliol de 2023, s'ha dictat el Decret número TA56-7743-1788, de data 18 d'abril de 2024, amb el següent abast:

«Primer. Sotmetre a informació pública durant un període mínim de vint dies la versió preliminar de l'estudi de detall a la partida de l'Estació, en terrenys qualificats com a sòl urbà, àrea de vora, presentat per José Antonio Sala Vidal, en representació de Gestión y Desarrollo G-3, SL, i publicar un anunci en el *Diari Oficial de la Generalitat Valenciana*, en premsa escrita de gran difusió i en la pàgina web municipal i en el tauler d'edictes de l'Ajuntament, fent constar la posada a la disposició del públic de la documentació completa, tant en les dependències municipals situades en la planta segona de l'Ajuntament de Calp, avinguda d'Ifac núm. 12, com en la pàgina web municipal.

Segon. Efectuar les consultes als organismes afectats, amb petició dels informes exigibles d'acord amb la legislació sectorial, així com a les entitats subministradores dels servicis públics urbans que puguen resultar-ne afectades.

Tercer. Notificar la present resolució a les persones titulars cadastrals confrontants, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, en relació amb l'article 5.e) del text refós de la Llei de sòl i rehabilitació urbana, aprovat mitjançant el Reial decret legislatiu 7/2015, de 30 d'octubre.

Quart. Durant el període d'exposició pública qualsevol persona interessada podrà consultar, sol·licitar còpies i, si és el cas, presentar els escrits i al·legacions que considere oportunes.»

En virtut d'això, i de conformitat amb el que s'establix en l'article 61.1 TRLOTUP, en relació amb l'article 55.2 del mateix text legal, es procedix a iniciar un període d'informació pública de vint dies hàbils, a comptar de l'endemà de la publicació del present edicte en el DOGV, durant el qual les persones interessades tindran a la seua disposició la documentació per a consulta, sol·licitar còpies, i si és el cas presentar els escrits i al·legacions que consideren oportunes.

La documentació estarà disponible tant en les dependències municipals situades en la planta segona de l'Ajuntament de Calp, avinguda d'Ifac, núm. 12, en horari de 08:30 a 14:00, com en la seu electrònica en el següent enllaç:

<https://calp.sedelectronica.es/transparency/0402b84b-ba39-4e1d-932e-fd3a17318040/>

  

Calp, 7 d'agost de 2024

Juan Manuel del Pino Lopez

Primer tinent d'alcalde